da da da de da da da en en id da da da da sv da da hu da da da da da da da sv da da da da da da da da da da da sv da da da da da da da da da en da da da da da da da da da en da da da da da nb da da da da da da sv da da da da da da da da da da da da en da da da da da da sv da da da da da da da en da da da da da da da da da da da da da de da da da da da da da da da da da da da sv da da da da da da da da da da da da da da da da da da da da de da da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
Udgivet den 18. december 2015 af admin
Så kom Skrækkens Finanslov på plads – eller det vil sige: Det gjorde den faktisk ikke.
For selvom vi om et par uger skriver 2016, så er store dele af de blå´s finansiering af skattelettelser til de rige slet ikke på plads. Men det tager vi bare til foråret, er meldingen fra finansminister Claus Hjort Frederiksen og Dansk Folkeparti´s formand Kristian Thulesen Dahl, der åbenbart er løbet tør for ideer til at sparke til dem, der lægger ned.
Finansloven – som er Danmarks husholdningsbudget – skal være på plads, inden finansåret starter. Det har ihvertfald været kutyme i alle andre år. Og hvis ikke man kunne finde en fælles løsning, så har man udskrevet folketingsvalg. For sådan gør man i et demokratisk samfund.
Men ikke hos de blå, der med alle midler, også nogle der må være ulovlige, klæber til magten, uanset om de har taburetterne (som Venstre har det) – eller de kunne have haft dem, hvis de taget deres ansvar på sig (aka Dansk Folkeparti).
Det er ikke kun løftebrud. Det er værre end løftebrud. Det er direkte antidemokratisk – og i strid med det danske folkestyre.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget danske folkestyre, de blå, demokratisk samfund, finanslov, løftebrud, skattelettelser | Skriv et svar
Stigende ulighed, men de blå er ligeglade
Udgivet den 17. december 2015 af admin
Finansloven for 2016 vil skabe øget ulighed. Men de blå er ligeglade. Læs mere her:
Dansk Folkeparti´s formand Kristian Thuelsen Dahl siger for eksempel i ovenstående artikel: “Det vil jeg gerne stå på mål for, også selvom det måtte påvirke gini-koefficienten. Det handler om, at den ganske almindelige, gennemsnitlige danske familie får bare lidt bedre muligheder for at agere i dagligdagen.” Citat slut.
Og Søren Pape Poulsen (K) er i artiklen citeret for: “For mig handler det om, hvordan et samfund tager sig af de mest udsatte grupper. Det er det, jeg synes, man skal måles på. Ikke hvad forskellen er fra den, der har mindst til den, der har mest.” Citat slut.
Det er for en gangs skyld ærlig snak fra DF´s side – nemlig at det for dem IKKE handler om de svage og de udsatte. Den konservative formand udviser derimod en himmelråbende uvidenhed, når han kan sige, at uligheden ikke har noget at gøre med at tage sig af udsatte grupper.
For det er lige præcis det, som det har. Jo mere ulige et samfund er, jo mere uroligt er samme samfund. Dertil kommer, at ulighed IKKE fremmer væksten.
Tværtimod så fremmes vækst af lighed, tillid og sammenhængskraft – altså alt det, som ikke betyder noget for de blå, som tværtimod med denne finanslov øger uligheden og afmonterer velfærden.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget de blå, finanslov, ulighed | Skriv et svar
Udgivet den 20. november 2015 af admin
Det er gået som forventet: Blå-sort blok blev – selvfølgelig – i går enige om en finanslov, der som altid tager fra de fattige og giver til de rige – samt ødelægger miljøet, men giver flere penge til erhvervsliv og landmænd. Og nå, ja – også billigere biler og en fastfrysning af grundskylden.
For dem, som allerede har, skal have meget mere. Mens dem, der har mindst, skal have markant meget. Det øger nemlig incitamentet, mener V-regeringen og deres blå-sorte venner.
Det er med andre ord en skrækkens finanslov.
Eneste lyspunkt er, at en så natur- og menneskefjendsk finanslov gør vejen lettere og forhåbentlig også kortere til en mere medmenneskelig regering. Dét halmstrå er man ihvertfald nødt til at holde fast i på denne mørke novembermorgen.
For det er som bekendt altid mørkest ligefør daggry – og det er godtnok mørkt i Danmark ligenu. Ja, det er kulsort i vores lille, skønne land, når vi har Løkke og Hjorten ved roret med Thuelsen Dahl som skyggekaptajn, og Samuelsen og Pape som matroser på skuden, der leder Danmark direkte ned i helvedes dyb.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget finanslov | Skriv et svar
En finanslov uden visioner
Udgivet den 29. september 2015 af admin
Man skulle tro, at et parti som Venstre ville støtte op om erhvervsliv og vækst. Men det gør regeringspartiet ikke med sit forslag til finanslov, hvor der skal spares hele 1,4 mia på uddannelse og forskning – Danmarks eneste råstof og det, som vi skal leve af i fremtiden.
Det er mere end almindeligt kortsynet – men symptomatisk for en V-regering, der ikke er bleg for at ødelægge miljøet og klimaet, så landmændene kan få nogle flere penge. Eller skære i de sociale ydelser og samtidig give skattelettelser, så de rige kan blive rigere og de fattige fattigere. Fattigdomsgrænsen har V-regeringen også afskaffet, men derfor er der fattige i Danmark alligevel – og deres antal er stigende.
For der skal nemlig også spares på indvandrere og flygtninge – og på kontanthjælpen. Kulturen skal der også spares på – og pædagogerne. Men ikke bolig-job-ordningen, som genindføres.
Det kalder V-regeringen sund fornuft – og med det mener de, at det giver mere mening, at dem, der i forvejen har råd, kan få sat et nyt køkken ind – end at der er flere pædagoger til vores børn, rent drikkevand og at vi kan hjælpe de svageste i vores land – og i resten af verden!!!
Der er med andre ord tale om en forventet V-finanslov. En uden visioner og uden medmenneskelighed.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget finanslov, medmenneskelighed, politik, Venstre | 1 svar
Finansloven er – lidt – rød
Udgivet den 13. november 2014 af admin
Finansloven er – endelig – blevet rød. Lidt rød ihvertfald.
Kynisk betragtet kan man også sige, at det er sidste chance, hvis den nuværende regering skal virke bare en smule optaget af at hjælpe de svage og udsatte i samfundet.
Som fx de cirka 50.000 mennesker, der har mistet deres dagpenge, og som der stadig ikke er fundet en tilfredsstillende løsning på.
Men også mange andre mennesker i Danmark lever under forhold, som ikke er værdige for et moderne velfærdssamfund som det danske.
Danmarksbloggen vurderer derfor også, at det kan blive svært at få overbevist danskerne om det solidariske islæt hos Thorning, Corydon og Østergaard med denne finanslov. Så kan Corydon kalde det fællesskabets finanslov så meget han vil.
Alternativet – Løkke, Pape, Thuelsen Dahl og Samuelsen – er dog langt værre.
Det skal man huske – også selvom det med den såkaldte røde regering er et valg mellem lidt pest eller meget kolera.
Og det ved man godt hos SF – og især hos Enhedslisten, som med denne finanslov har vist, at de kan deres politiske håndværk og indgå aftaler uden at give køb på deres værdier.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget blå, dagpenge, finanslov, regering, rød, svage, udsatte | 1 svar
Finanslov – og Folketingsvalg
Udgivet den 12. november 2014 af admin
Danmarksbloggen bliver mere og mere sikker:
Folketingsvalget er tættere på end mange tror.
Mange forventer ellers, at den formentlig kommende finanslov med SF og Enhedslisten vil kunne udskyde folketingsvalget til foråret –  eller måske endda helt til sensommer.
For var der ikke kommet en rød finanslov, så var folketingsvalget ret sikkert en realitet her i 2014. De blå kan der ikke laves aftaler med. De blå lugter nemlig blod, så de indgår ikke nogen aftaler med regeringen.
Men selvom der – som alt tyder på – snart laves en rød finanslov, så er Danmarksbloggen overbevist om, at Thorning alligevel overvejer at trykke på knappen lige om lidt og udskrive folketingsvalg.
Måske fordi hun har en joker eller to i ærmet, som brugt rigtigt kan vende spillet om magten i Danmark og ødelægge det, der pt. ligner en stensikker blå valgsejr?
Socialdemokrater landet over – og Thorning selv – er også i gang med at besøge virksomheder og på andre måder markere sig i det område, hvor de skal vælges.
Så folketingsvalget kan meget snart være en realitet.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Politik | Tagget de blå, de røde, finanslov, folketingsvalg, regeringen | 2 svar
Venstre toner rent – og umenneskeligt – flag
Udgivet den 9. september 2014 af admin
Lavere skatter, men samtidig flere penge til sundhed!!!!
Ja, det lyder jo som det rene fata morgana – og det er også lige, hvad Venstres udspil til finansloven er.
Læs det her: http://www.venstre.dk/nyheder/enkeltvisning/et-sundt-danmark/
Dét er så også en billig omgang, da Venstre udmærket ved, at regeringen formentlig laver finanslov med SF og Enhedslisten.
Men samtidig kan udspillet give Venstre bonus, da partiet har brug for at markere sig, både som sig selv og i forhold til Dansk Folkeparti, som seriøst truer Venstre som det førende parti i blå blok – og som i sand overbudsstil har meddelt, at de vil bruge mange flere penge på ældre, syge og arbejdsløse.
Altsammen noget der har været medvirkende til at Venstre vil spare 2,6 mia på udviklingsbistanden.
For uanset hvad: Så toner Venstre rent flag:
Danmark og danskerne skal iflg. Venstre være os selv nok, både i forhold til resten af verden og i forhold til hinanden her i Danmark.
Jungleloven – den stærkestes lov – skal være den til alle tider og alle steder gældende, og så er det bare rigtigt ærgerligt for dem, der ikke har et job eller en formue. De kunne jo bare tage sig sammen, bliver meldingen på dén måde fra Løkke og co.
Det er mere end usmageligt – det er direkte umenneskeligt!!!
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark, Politik | Tagget Danmark, danskerne, finanslov, Jungleloven, Løkke, regeringen, skatter, sundhed, udspil, umenneskelig, Venstre | 1 svar
Finansloven er en foræring af magten til de blå
Udgivet den 26. august 2014 af admin
Finansloven for 2015 er en foræring af magten til de blå.
For er der et emne, som kan give opmærksomhed i et valgår, så er det indvandrere og flygtninge – og her er det snart mange år siden, at tilhængerne af solidaritet og medmenneskelighed har vundet noget som helst.
Tværtimod så har Dansk Folkeparti baseret sin (altfor) langvarige og store succes på netop det modsatte: Nemlig at vi i Danmark skal være os selv nok. At vi skal bruge pengene på os selv og kun os selv.
Derfor vil de yderligere 250 millioner til indvandrere og flygtninge på Finansloven også være en rød klud i hovedet på DF og Venstre i efterårets finanslovsforhandlinger, som formentlig ender med en aftale mellem regeringen og SF – og måske Enhedslisten.
Men i anden omgang vil netop disse 250 millioner være et hovedargument for at stemme på DF og Venstre. Pengene skal nemlig bruges til kontanthjælp og øget danskundervisning, da antallet af opholdstilladelser til flygtninge og familiesammenførte forventes at stige i 2015.
Læs mere her: http://www.dr.dk/Nyheder/Politik/2014/08/26/0826082427.htm
Og er der noget, som mange danskere ikke ønsker, så er det flere indvandrere og flygtninge.
Så på den lange bane er disse 250 millioner meget dyre for den nuværende regering, også fordi det ikke er lykkedes for Corydon, Vestager og Thorning at overbevise vælgerne om, at den nuværende regering kæmper for fællesskabet og de svage i samfundet.
Tværtimod så anklages den nuværende regering for at være mere end lyseblå, og med den nuværende finanslov frygter Danmarksbloggen, at der kan blive tale om en ren foræring af magten til de blå, når valget kommer.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget Corydon, de blå, finanslov, flygtninge, indvandrere, magt, Thorning, vestager | 1 svar
Finansloven 2014 eller hvor meget sodavand og øl går der på en vision?
Udgivet den 27. november 2013 af admin
Hvor meget sodavand og øl går der på en vision? Åbenbart ikke mere end nogle få flasker, når man kigger på den i går aftalte finanslov. For det blev en blå finanslov med blandt andet 800 millioner til fremrykkede skatte- og afgiftslettelser.
En finanslov, som regeringen prøver at sælge som et bredt forlig over midten, selvom den lader de svageste i samfundet i stikken endnu engang til fordel for dem, der allerede har, så de kan få endnu mere. Det giver ikke mening i det hele taget – men det giver slet ikke mening, når regeringslederen er socialdemokrat.
For hvad er der sket med visionen om et Danmark, hvor få har for meget og færre for lidt? Den vision er åbenbart suspenderet ligesom det forhøjede medlemsfradrag til fagforeningerne, som nu ikke længere er en del af finansloven.
Regeringen er altså godt i gang med at underminere sit eget grundlag til fordel for et finanslovsforlig, som den kalder for en sejr for det brede samarbejde over midten.
Og ja, finansloven for 2014 er et samarbejde over midten. Men man skal være mere end almindelig farveblind for at tro på, at det er et bredt samarbejde i betydningen, at det rummer både rødt og blåt.
Finansloven er nemlig ligeså blå, som himlen var det i går på en af novembers sjældne solskinsdage. Kun et parti – Enhedslisten – stod nemlig i denne sag for de røde, medmenneskelige værdier.
Danmarksbloggen er skuffet – men desværre ikke overrasket – over, hvor legende let den siddende regering smider arvesølvet om medmenneskelighed og ansvar overbord for at få en finanslov igennem.
Det er business as usual i Dannevang i disse år … desværre.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat | Tagget 2014, de borgerlige, finanslov, Finansloven, forlig, regering | 4 svar
Landspolitikerne kan lære meget af kommunalpolitikerne
Udgivet den 21. november 2013 af admin
Kommunalvalget er forbi, borgmesterposterne fordelt, og nu kan medlemmerne af landets byråd og kommunalbestyrelser starte deres arbejde i et land, der er blevet både mere rødt og mere blåt.
Men hvordan kan et land blive både mere blåt og mere rødt på samme tid?
Ja, Danmark kan efter tirsdagens kommunalvalg, hvor Venstre generelt gik frem, mens Socialdemokratiet stadig er det største kommunale parti og stadig har borgmesterposterne i de fire store byer. Hvor fløjene i dansk politik blev styrket, idet både Dansk Folkeparti og Enhedslisten havde rigtig gode valg.
Analytikere har været ude at tale om røde storby-øer præget af vækst omgivet af det blå udkants-hav, der tilsvarende er kendetegnet ved tilbagegang.
Det er efter Danmarksbloggens mening at stramme analysen til et niveau, hvor den ikke kan bære. I Odense vandt socialdemokraterne således med en meget lille margen, og også i hovedstaden fik de liberale et godt valg, mens et klassisk Venstre- og yderområde som Holsterbro blev socialdemokratisk.
Det giver heller ikke mening at tale om de højtuddannede storbymennesker som værende venstre-orienterede, idet mange af dem stemmer på partier som Venstre og Liberal Alliance. På samme måde er det heller ikke alle, der bor på landet, som stemmer Venstre eller Dansk Folkeparti. En borgmester som SF´s Mette Touborg gik for eksempel stik imod landstendensen, da hun i Lejre, som ellers er klassisk Venstre-område, fik en trejdedel af stemmerne.
Men uanset hvem der vandt – og hvordan konstitueringen foregik, så starter nu arbejdet ude i kommunerne – og her spiller rød, blå, grøn eller regnbuefarvet sjældent samme rolle, som det gør landspolitisk. Lokalpolitik er mere praktisk, mere pragmatisk og drejer sig om at løse konkrete problemer for de borgere, som er lige udenfor rådhuset.
Det drejer sig om nærhed og evnen til at gå på kompromis.
Dén del med samarbejdet og viljen til en fælles løsning kunne landspolitikerne, både de blå og de røde, lære meget af. For politik bliver vedkommende, når mennesker kan sætte det, der siges og besluttes af politikerne, i relation til dem selv og deres eget liv. Og netop dét efterspørger mange vælgere af politikerne inde på Christiansborg.
Danmarksbloggen vil derfor opfordre samtlige partier på Christiansborg til at tænke mere på konkrete forhold og løsninger end på strategi og politisk spin, både generelt men især i forhold til den finanslov, der snart skal vedtages.
For dén finanslov er vores allesammens husholdningsbudget.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Danske værdier, Demokrati & Debat | Tagget finanslov, kommunalvalg, landspolitikerne, lokalpolitikerne | 2 svar
Bachelor-ministre vil skære i kandidatuddannelserne
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner